6 ข้อห้ามที่ควรทำในบ้าน เพื่อไม่ให้ผิดหลักฮวงจุ้ย

หลายคนมีความเชื่อในเรื่องของ ฮวงจุ้ย โดยเฉพาะในที่พักอาศัยการจัดตำแหน่งที่อยู่ให้ตรงตามหลักของฮวงจุ้ยนั้น อาจช่วยเสริมดวงให้กับผู้อยู่อาศัยมีความสบายใจ หรือหากมองให้เป็นเรื่องของวิทยาศาสตร์ ควรออกแบบตกแต่งบ้านให้ผู้อยู่รู้สึกว่าบ้านหลักนั้นน่าอยู่ อยู่แล้วรู้สึกไม่อึดอัด มีความรู้สึกผ่อนคลาย สบายใจ เมื่อได้อยู่ในบ้านหลังนั้นๆ เมื่อเจ้าของบ้านและผู้อยู่อาศัยมีความผ่อนคลาย สบายใจ จึงเป็นที่แน่นอนว่า ทุกคนจะมีพลังในการทำงาน และทำให้มีฐานะที่มั่นคง และรวยขึ้นได้อย่างแน่นอนค่ะ ถ้าพร้อมแล้ว ไปดูกันเลยค่ะว่า ข้อห้ามที่ว่านั้น มีอะไรบ้าง

ไม่ควรมีเสา หรือห้องครัวไว้ตรงกลางบ้าน

การมีเสาตั้งอยู่กลางบ้าน ถือว่าเป็นสิ่งอัปมงคล แม้กระทั่งความเชื่อของไทยเราเอง ซึ่งการมีเสากลางบ้าน เปรียบเสมือนธูปหนึ่งดอก ที่เราเอาไว้กราบไหว้ผู้ล่วงลับ และตามหลักฮวงจุ้ย จะหมายถึงการชักนำความล้มเหลวเข้ามาในบ้าน แต่หากต้องการเอาเสากลางบ้านออก ซึ่งถือว่าเป็นโครงสร้างหลักของบ้าน จำเป็นที่จะต้องปรึกษาวิศวกร เพื่อนำเอาเสาที่ตั้งอยู่กลางบ้านออกให้ถูกวิธี และไม่ทำให้โครงบ้านเสียอีกด้วย และห้องครัว มีไฟ ตามหลักฮวงจุ้ยถือว่าเป็นของร้อน ไม่ควรอยู่กลางบ้าน และเชื่อว่าจะทำลายความสุขของครอบครัว ดังนั้น ควรมีการโยกย้ายตำแหน่งของห้องครัวเสียใหม่

ไม่ควรตั้งเตียงนอนตรงตำแหน่งคนตาย

ฟังดูอาจน่ากลัวไปหน่อยสำหรับตำแหน่งของเตียงนอน ที่สื่อถึงคนตาย แต่ด้วยความเชื่อของฮวงจุ้ยเป็นเช่นนั้นจริง ๆ โดยเริ่มจากเตียงนอนไม่ควรหันปลายตรงกับประตู เพราะเชื่อว่าเปรียบเสมือนการวางโลงศพ ส่งผลให้เป็นรางไม่ดีแก่คนที่นอน ประกอบกับห้ามหันเตียงไปในทิศตะวันตก เนื่องจากเป็นทิศที่วิญญาณเดินผ่าน