“แตงโม” ผลไม้ที่คน 7 กลุ่มควรหลีกเลี่ยง!

ผลไม้รสหวานฉ่ำ เมื่อรับประทานแล้วจะช่วยคลายร้อน และเพิ่มความสดชื่น หลายคนคงต้องนึกถึงแตงโมเป็นแน่ นอกจากนี้แตงโมยังมีคุณประโยชน์ต่อสุขภาพหลายประการอีกด้วย

แตงโม (Watermelon) มีชื่อวิทยาศาสตร์ว่า Citrullus lanatus (Thunb.) Mats. & Nakai ถูกจัดให้อยู่ในวงศ์ CUCURBITACEAE จัดเป็นพืชในตระกูลเดียวกันกับแคนตาลูป ฟักทอง และแตงกวา

แต่ก็นะ มีด้านดี ก็ต้องมีข้อควรระวังกันบ้าง ไม่ใช่ทุกคนที่สามารถรับประทานผลไม้ชนิดนี้ได้ ตามโพสต์บนเว็บไซต์โรงพยาบาล Nguyen Tri Phuong ของเวียดนาม กล่าวถึงบุคคลในกลุ่มต่อไปนี้ที่ “ไม่ควร” กินแตงโม

1. มีอาการปวดท้องอยู่

เนื่องจากแตงโมมีฤทธิ์เย็น ดังนั้นผู้ที่มีอาการปวดท้องหากรับประทานแตงโมมาก ๆ จะทำให้กระเพาะอาหารเสียหาย และย่อยอาหารยากขึ้น รวมถึงทำให้ท้องอืด ซึ่งอาจจะทำให้โรคแย่ลง

2. คนเป็นโรคเบาหวาน

แตงโมมีน้ำตาลมากถึง 7% ของน้ำหนัก ยิ่งแตงโมสีแดง และหวานมากขึ้น ปริมาณน้ำตาลก็จะยิ่งสูงขึ้น ดังนั้นหากผู้ป่วยโรคเบาหวานรับประทานแตงโมมากเกินไป จะทำให้ไตต้องทำงานหนักยิ่งกว่าปกติ ซึ่งไม่ดีต่อสุขภาพของตนเอง